open-index/open-wikipedia-markdown huggingface dataset:
Calocoris roseomaculatus

***Calocoris roseomaculatus***, er en tege tilhørende bladtegene (Miridae). Den lever på varme solfylte blomsterenger.

*Calocoris roseomaculatus* finnes i det sørlige Norge, særlig langs kysten, til og med Rogaland. Den mangler på vestlandet, men er funnet i ytre Møre og Romsdal. Den er vanlig sørover i Europa.

## Utseende
*Calocoris roseomaculatus* er ca. 6-8&nbsp;millimeter lang og på oversiden av kroppen har den fine svarte hår. Grunnfargen fargen på kroppen er grønngrå, med markerte røde og svarte flekker. Hodet kan ha svarte tegninger, likeså scutellets midtlinje og bakhjørnene på pronotum. Antennene er grågrønn eller litt gulbrune.

Dekkvingens *clavus* er rød, men gulgrønn bakerst. Bak på *corium* er det to avgrensede røde flekker. *Membran* og *cuneus*, omslutter bakkroppspissen. Dekkvingens ytterste åre, på membranen, danner to lukkede celler, som hos de fleste bladtegene (Miridae).

Det er flere fargevarianter som har fått sine egne navn.

## Levevis
*Calocoris roseomaculatus* lever på soleksponerte urterike enger, steder med mye blomster. Tegen er dagaktiv og besøker ofte prestekrager og ryllik, hvor den suger plantesaft fra knopp eller stilk. De voksne (imago) finnes fra juni til august.

Hunnen legger egg på knopper, i barksprekker eller lignende steder.  Overvintringen er som egg. De voksne finnes derfor fra juli og utover høsten.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte.

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Calocoris*
******* **''Calocoris roseomaculatus'' (DeGeer, 1773)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway*. Fauna Norwegia Ser.B 45 (1-2), side 11-39
* Gaun, Sven 1974. *Blomsterteger (Miridae)*. Danmarks Fauna 81, 279 sider

## Eksterne lenker
* 
* Norsk entomologisk forening – for deg som vil lære mer om insekter.
Dag Undlien

**Dag Erik Undlien** (født 1964) er en norsk lege og genetiker som har forsket på forholdet mellom arv og sykdom. Han er ansatt som professor i medisinsk genetikk ved Universitetet i Oslo og leder for avdeling for medisinsk genetikk ved Oslo universitetssykehus.

Undlien begynte med å studere sosiologi ved Universitetet i Oslo, men etter å ha tatt mellomfag gikk han i 1985 over til medisinstudiet. Han ble cand.med. i 1991 og tok en doktorgrad om genetisk disposisjon for type 1 diabetes i 1997. Avhandlingen hadde tittelen *Genetic Predisposition to Insulin-Dependent Diabetes Mellitus (IDDM). Susceptibility and Resistance Conferred by HLA Complex Genes and Polymorphisms in the Insulin Gene Regio*. 

Etter fullført medisinstudier arbeidet han ved Institutt for transplantasjonsimmunologi (senere en del av Avdeling for immunologi og transfusjonsmedisin) ved Rikshospitalet. Her var han frem til han fullførte doktorgraden i 1997. I 2002 ble han utnevnt til professor i medisinsk genetikk ved Oslo universitetssykehus og i 2009 fikk han stillingen som avdelingsleder for medisinsk genetikk ved Klinikk for laboratoriemedisin ved Oslo universitetssykehus (OUS). Det kan nevnes at han var gjesteprofessor ved John Hopkins i USA fra 2007 til 2008.

Undliens forskning har vært innen fagfelt som epigenetikk, genetikk og livsvitenskap. Han har gjennomført forskningsprosjekter som forsøker å finne arvelige årsaker til en rekke folkesykdommer, spesielt diabetes. Han regnes som en av landets fremste eksperter på sitt område. Han har vært en forkjemper for å ta i bruk ny teknologi og forskningkunnskap og omsette det til forbedret diagnostikk for pasienter med arvelige sykdommer. Systemet innbefatter lagring av menneskers DNA og byr derfor på utfordringer i forhold til personvernet. Blant annet har Datatilsynet stilt seg avvisende til slik lagring. 

I 2005 gav han ut boka *Din unike arv*. Boka bidro til at han havnet midt i debatten rundt arv og miljø som oppsto i kjølvannet av Harald Eias TV-program ''Hjernevask'' på NRK i 2010. I tillegg hadde Undlien deltatt både som rådgiver og ekspertkilde i TV-serien.

I 2016 ble han valg inn i Det Norske Videnskaps-Akademi i gruppe for medisinske fag.

## Referanser
Vanessa Rudjord

**Vanessa Rudjord** (født 1976) er en norsk podkaster, influenser og tidligere redaktør for motestoff. 

Hun har vært moteredaktør for bladet *[[Elle (magasin)|Elle]]* (1999–2006) og redaktør for motemagasinet *[[Costume]]* (2006–2014)*.* I 2015 lanserte hun mote- og livstilsbloggen VR Stylebook og i 2017 startet hun en podkast sammen med Synnøve Skarbø.

I 2019 ga hun ut boka *Stilkoden: 10/80/10 – moteformelen som fungerer.*

Hun har siden 2022 vært gift med musiker og forretningsmann Jonas Forsang. Rudjord var gift med komiker Thomas Giertsen fra 2001 og frem til ekteskapet ble oppløst i 2006. 

## Referanser


## Eksterne lenker
Rasmus Woxholt

**Rasmus Dannevig Woxholt** (født 1963) er en norsk rådgiver og advokat. 

Woxholt har jobbet som politiinspektør i Oslo politidistrikt, vært rådgiver ved Oslo Børs og hatt stillingen direktør ved Næringslivets sikkerhetsråd. I 2016 ble han advokat og partner i advokatfirmaet Elden.

I 2005 skrev han en kronikk i *[[Aftenposten]]* der han tok til orde for å fjerne tusenlappen for å ramme kriminaliteten. Forslaget møtte sterk motbør fra Georg Apenes i Datatilsynet.

## Referanser
Xi’an Xianyang internasjonale lufthavn

**Xi'an Xianyang internasjonale lufthavn**  (kinesisk: 西安咸阳国际机场, pinyin: *Xī'ān Xiányáng Guójì Jīchǎng*) betjener Xi'an i Shaanxi i Kina. Flyplassområdet dekker 5 km², og er således den største flyplassen i den nordvestre delen av landet. Byen har flyforbindelser til 79 andre byer innen- og utenlands.

## Lokalisering
Flyplassen er lokalisert innenfor det administrative området av byen Xianyang, som har gitt flyplassen sitt navn. Den ligger 41 km nordvest for bysentrum i Xi'an og 13 km nordøst for sentrum av Xianyang.

## Selskaper og reisemål
*Air China (Beijing, Chengdu, Guilin, Hangzhou, Shanghai-Pudong)
*Asiana Airlines (Seoul-Incheon)
*Bangkok Airways (Bangkok-Suvarnabhumi)
*Cathay Pacific
**Dragonair (Hongkong)
*China Eastern Airlines (Beijing, Chengdu, Chongqing, Dayong, Guangzhou, Guilin, Haikou, Hangzhou, Hongkong, Kunming, Lanzhou, Lhasa, Macao, Nagoya-Centrair, Nanchang, Nanjing, Qingdao, Sanya, Seoul-Incheon, Shanghai-Pudong, Shenzhen, Ürümqi, Wuhan, Wuxi, Yinchuan)
*China Southern Airlines (Changsha, Chengdu, Dalian, Guangzhou, Hangzhou, Jinan, Lanzhou, Qingdao, Sanya, Shanghai-Pudong, Shenzhen, Shijiazhuang, Taiyuan, Ürümqi, Wuhan, Xining, Yinchuan, Yiwu)
*Deer Air (Sanya)
*Finnair (Helsingfors-Vanda lufthavn)
*Hainan Airlines (Ankang, Beijing, Changsha, Changzhi, Chengdu, Chongqing, Fuzhou, Guangzhou, Guiyang, Haikou, Hangzhou, Hanzhong, Hefei, Hohhot, Jinan, Kunming, Lanzhou, Nanjing, Qingdao, Qingyang, Sanya, Shanghai-Pudong, Shenzhen, Shijiazhuang, Taiyuan, Tianjin, Ürümqi, Wuhan, Xiamen-Gaoqi, Xuzhou, Yan'an, Yichang, Yinchuan, Yulin)
*Hong Kong Express Airways (Hongkong)
*Japan Airlines (Tokyo-Narita)
*Joy Air
*Korean Air (Busan)
*Shandong Airlines (Jinan)
*Shanghai Airlines (Lanzhou, Shanghai-Pudong, Xining)
*Shenzhen Airlines (Guangzhou, Lanzhou, Shenzhen, Xining, Yinchuan)
*Sichuan Airlines (Chengdu)
*Xiamen Airlines (Nanchang, Wuhan, Wuyishan)

## Referanser


## Eksterne lenker
*
Martin Bull Gudmundsen

**Martin Bull Gudmundsen** (født 1979) er en norsk rollespillutvikler kjent fra realityserien *[[Heia Tufte!]]* som gikk på TVNorge i 2005 og 2006. 

I 1996 stifta ham elevlaget Kattas Fabelprosaiske Elevsamfund ved Oslo katedralskole. Foreninga har i 2025 over 200 medlemmer.

I 2008 utgav han rollespillet ''Itras By'' sammen med Ole Peder Giæver på Kolofon forlag. 

I 2006 ble han tildelt Johannes H. Bergs minnepris og i 2012 ble han utnevnt til «Ridder av Det Gyldne Horn» for sitt arbeid i Hyperion-miljøet.

Gudmundsen har en mastergrad i psykologi.

## Referanser


## Eksterne lenker
*
Furosemid

**Furosemid ** er et vanlig brukt vanndrivende legemiddel (diuretikum).  Handelsnavn som produsenter har satt på medikamentet er:
Lasix, Diural, Impugan, Furix og Furosemid.

## Virkning
Stoffet kalles et «loop diuretikum». Det virker i nyrene der ca. 180 liter filtrat per døgn fra blodet blir filtrert i «glomerulus» og pumpet tilbake i blodet i Henles sløyfe som er kanaler som går innover i nyren og til slutt tømmes i nyrebekkenet. Furosemid hindrer gjenoppsugingen av filtrat.

Furosemid brukes vanligvis for ødemer, som er væskeansamlinger i bena, i kroppen ellers og i lungene. Det brukes også ved nyresvikt og ved hypertensjon, høyt blodtrykk.

## Bivirkninger
En vanlig bivirkning av furosemid er at mer kalium enn normalt forsvinner ut med urinen. For enkelte pasienter som bruker mye furosemid er det nødvendig å bruke tilskudd av Kalium, vanligvis i tablettform.

## Andre forhold
Furosemid står på dopinglisten til WADA på grunn av mulighet for å tape vekt fort ved å redusere væskemengden i kroppen. Dette kan være ønskelig i idretter med vektklasser. Furosemid kan også brukes til å maskere annen bruk av dopingmidler.

## Eksterne lenker
* Norsk legemiddelhåndbok
* Legemiddelverket - informasjon om legemidler som inneholder furosemid
* Antidoping Norge
Lekhnath Neupane

**Lekhnath Nepane** er en nepalsk politiker.

Han var president i *All Nepal National Independent Student Union-Revolutionary* (ANNISU(R) &ndash; den All-nepalske frie nasjonale studentunionen (revolusjonær), studentforbundet til partiet NKP (Maobadi).

Under borgerkrigen i Nepal (1996&ndash;2006) var ANNISU(R) blant NKP(M)s mest effektive organisasjoner. Selv om studentforbundet var forbudt fra vinteren 2001/2002, gjennomførte det blant annet store skolestreiker som stengte flere tusen skoler.

Med Nepane i ledelsen skapte partiet en populær skolepolitikk som blant annet drev kampanje mot skolepenger ved privatskolene, som var blitt en stadig større byrde for nepalere som klarte å sende barna sine til videregående undervisning.

I denne perioden ble Nepane NKP(M)s mest kjente yngre leder, en generasjon yngre enn de sentrale maoistlederne som Prachanda.

Han var ettersøkt av politiet etter at den andre våpenhvilen i borgerkrigen brøt sammen høsten 2003.

I siste fase av krigen rekrutterte maoistenes hær (Peoples Liberation Army, PLA) kraftig. Studenter og skolelever spilte også en stor rolle i massedemonstrasjoner mot regjeringen. Nepane ble i forbindelse med det anklaget av sine motstandere for å rekruttere barn som soldater og aktivister for maoistene.

Under demokratiopprøret Jana Andolan 2006 var Nepane en av de første lederne av NKP(M) som ble sendt inn i Katmandu tidlig i april, like etter at demonstrasjonene begynte, for å ta ledelsen i partiets arbeid i opprøret. Sist i april var han blant de aller første maoistlederne som sto fram offentlig og talte i Katmandu, mens partiet ennå formelt var forbudt.

På ANNISU(R)s 17. nasjonale konferanse, i september 2006, ble han gjenvalgt. Han hevdet da at organisasjonen hadde 1,2 millioner medlemmer, og stilte parolen om å rekruttere 1 million til.

## Referanser
Michael de la Pole, 1. jarl av Suffolk

**Michael de la Pole** (født ca. 1330, død 1389) var jarl av Suffolk og rikskansler i Storbritannia fra 1383 til 1386. Han var eldste sønn av William de la Pole og Catherine Norwich, datter av sir Walter Norwich.

## Liv og virke

### Bakgrunn
Faren var en ullhandler fra Hull, som under Edvard III ble en sentral person; etter at Bardi- og Peruzzi-familiene kollapset ble han kongens fremste finansmann. Michael ble enda mer populær ved hoffet enn faren, og ble en av Rikard IIs mest betrodde og nære venner. I 1383 ble han utnevnt til rikskansler, og i 1385 ble han jarl av Suffolk. Han var den første i slekten som hadde hatt en høyadelig tittel. 

### Tiltale
Mot slutten av 1380-årene snudde livet seg for ham, i takt med endringene kongen gikk gjennom. Under *[[Wonderful Parliament]]* i 1386 ble han tiltalt for underslag og uaktsomhet. Det er tvilsomt om anklagene var berettigede; han var heller et offer for spenningene mellom konge og parlament.

I anklagen mot Michael i 1386 forekommer ordene «high crimes and misdemeanors» for første gang, og siden brukt i riksrettssaker i England. De ble siden inntatt i USAs grunnlov som det rettslige grunnlaget for å reise riksrettstiltale. 

Etter sitt fall var Michael fortsatt i kongens nåde, men han fikk snart problemer med *[[Lords Appellant]]*. I november 1387 ble han anklaget av lordene for høyforræderi sammen med andre av Rikards menn. Lordene seiret i slaget ved Radcot Bridge i desember 1387, og før *[[Merciless Parliament]]* ble samlet i februar 1388 flyktet de la Pole til Paris og unngikk den skjebne som ble andre, som Nicholas Brembre og Robert Trefilian, til del. Han forble i Frankrike resten av sitt liv. I England falt dommen mot ham i hans fravær, og han mistet tittelen. 

Jean Froissart nevner i sine krøniker (II.173) de la Pole, og fremstiller ham som en slu men ineffektiv rådgiver, som overtalte Rikard fra å fortsette mot en sikker seiere mot franske og skotske styrker i Cumberland, og som rettet uberettigede mistanker mot John av Gaunt.

## Etterkommere
Hans etterkommere var sentrale i det politiske liv i de neste to århundrer:
* Sønnen Michael de la Pole, 2. jarl av Suffolk støttet Henrik VI. Han fikk tilbake tittelen da Henrik tiltrådte i 1399, og døde under beleiringen av Harfleur. 
* Den eldste sønnesønnen Michael de la Pole, 3. jarl av Suffolk falt under slaget ved Agincourt. 
* En yngre sønnesønn, William de la Pole, 1. hertug av Suffolk, ble *[[Lord Chamberlain]]* under Henrik VI. Han ble senere myrdet i eksil. 
* Tipp-oldebarnet Edmund de la Pole, 3. hertug av Suffolk ledet et mislykket opprør mot Henrik VII i 1501. 

## Referanser
Saltholmen

**Saltholmen** kan være:

*Saltholmen (Råde) er en holme i Råde kommune, Østfold
*Saltholm er dansk øy
Hanne Nøkleby

**Hanne Magdalene Nøkleby** (født 1948) er en norsk lege, forsker og spesialist på barnesykdommer. Hun har hatt flere lederstillinger ved Folkehelseinstituttet.

Nøkleby ble cand.med. ved Universitetet i Oslo i 1973 og spesialist i barnesykdommer i 1982. Hun har jobbet som barnelege på Vestfold sentralsykehus, Aker sykehus, Voksentoppen og Rikshospitalet. Hun ble ansatt ved Folkehelseinstituttet i 1987, hvor hun har vært avdelingsoverlege, direktør ved divisjon for smittevern (2003–2014) og fagdirektør (2014–2019).  

Hun er gift med professor Ulrich Abildgaard. 

## Referanser
Kengir-oppstanden

**Kengir-oppstanden** var en fangeoppstand i den sovjetiske konsentrasjonsleiren Kengir i Kasakhstan mellom 16. mai og 25. juni 1954. Gjennom sin lengde og intensitet skilte den seg fra andre oppstander i leirer i Gulag-systemet i samme periode. 500-700 fanger ble drept.

Etter at noen fanger hadde blitt myrdet av vaktene startet de andre fangene et opprør og tok kontroll over hele leiren, mens vaktene flyktet. Fangene satte opp intrikate forsvarssystemer for å forsvare seg mot den sovjetiske overmakten. I perioden med frihet, som varte lenger enn ved noen annen fangeoppstand, blomstret livet i leiren og det ble dannet en provisorisk regjering. Det ble inngått ekteskap og gjennomført religiøse seremonier, og fangene var aktive innen kunst og kultur. 

Etter 40 dagers frihet ble oppstanden brutalt knust med sovjetiske stridsvogner og våpen om morgenen 25. juni. Tidligere fanger fortalte at mellom 500 og 700 ble drept, men Sovjetunionen hevdet bare noen få dusin mistet livet.

Historien om opprøret ble kjent gjennom boken *[[Gulag-arkipelet]]* av Aleksander Solsjenitsyn.
Dreaming No. 11

***Dreaming #11*** er en EP med Joe Satriani fra 1988.

Albumet består av tre konsert-spor fra «Surfing With the Alien»-turneen året før, + ett nytt spor. Konsertopptakene er fra en konsert i *The California Theater*, San Diego.

## Sporliste
#«The Crush of Love» – 4:20
#«Ice Nine» – 3:58
#«Memories» – 8:46
#«Hordes of Locusts» – 5:08

## Medvirkende
*Joe Satriani: Gitar
*Stuart Hamm: Bass
*Jonathan Mover: Trommer

## Eksterne lenker
*
Omethidae

* Driloniinae
* Matheteinae
* Omethinae

**Omethidae** er en artsfattig familie av biller som finnes i Nord-Amerika og Asia. Den består av tre underfamilier som tidligere har blitt regnet til tre forskjellige familier: Driloniinae til familien sneglerovbiller (Drilidae), Matheteinae til familien lysbiller (Lampyridae) og Omethinae til familien bløtvinger (Cantharidae). Ingenting er kjent om biologien til disse billene.

## Utseende
Små til middelsstore (2,5 – 11,5&nbsp;mm), avlange biller med myke dekkvinger. **Hodet** er bredt med små, mer eller mindre utstående fasettøyne. Antennene er lange, enten tråd- eller kamformede. **Brystskjoldet** (pronotum) er bredere enn langt, ganske kort i underfamilien Matheteinae, noe lengre hos Driloniinae og Omethinae. **Dekkvingene** er jevnbrede, nokså lange og myke. De dekker hele bakkroppen. **Beina** er slanke, hos noen er det fjerde fotleddet tolappet. **Larvene** er ukjente.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien Omethidae
***** Underfamilien Driloniinae – Asia, fra Japan til Java og Sumatra
****** Slekten *[[Drilonius]]* Kiesenwetter, 1874 - ca. 25 arter
******* *[[Drilonius striatulus]]* Kiesenwetter
******* *[[Drilonius osawai]]* Nakane, 1950
***** Underfamilien Matheteinae – bare i det vestlige USA
****** Slekten *[[Matheteus]]* LeConte, 1874
******* *[[Matheteus theveneti]]* LeConte
****** Slekten *[[Ginglymocladus]]* Van Dyke, 1918
******* *[[Ginglymocladus discoidea]]*
******* *[[Ginglymocladus luteicollis]]*
***** Underfamilien Omethinae – Nord-Amerika og Japan
****** Slekten *[[Blatchleya]]* Knab, 1910 – østlige USA
******* *[[Blatchleya gracilis]]*
****** Slekten *[[Malthomethes]]* Fender, 1975 – Nordvestre Nord-Amerika
******* *[[Malthomethes oregonus]]*
****** Slekten *[[Omethes]]* LeConte, 1861 – Nordøstre Nord-Amerika og Japan
******* *[[Omethes marginatus]] * – Nord-Amerika
******* *[[Omethes rugiceps]]* Lewis – Japan
****** Slekten *[[Symphyomethes]]* Wittmer, 1970 – Nordvestre Nord-Amerika
******* *[[Symphyomethes blandulus]]*
******* *[[Symphyomethes californicus]]*
****** Slekten *[[Troglomethes]]* Wittmer, 1970 – Nordvestre Nord-Amerika
******* *[[Troglomethes leechi]]*
******* *[[Troglomethes oregonensis]]*

## Eksterne lenker
Fra Delta Interactive key. *Drilonius*: http://delta-intkey.com/elateria/images/lew95605.jpg. *Matheteus*: http://delta-intkey.com/elateria/images/pmathet1.jpg. *Omethes*: http://delta-intkey.com/elateria/images/lew95604.jpg
*
Thorleif Lintrup Paus

**Thorleif Lintrup Paus** (1912–2006) var en norsk jurist og diplomat, som bl.a. var ambassadør i Iran, Afghanistan, Brasil og Mexico.
## Liv og virke
### Bakgrunn
Han var oldebarn av Henrik Johan Paus og tippoldebarn av Ole Paus, og tilhørte dermed den grenen av Pausfamilien som var nært knyttet til Henrik Ibsen.

Han studerte ved Krigsskolen 1931–1932 og tok juridisk embedseksamen ved Det Kongelige Frederiks i 1937. 
### Tidlig karriere
Mellom 1939 og 1942 var han dommerfullmektig og konstituert sorenskriver i Lier, Røyken og Hurum, og fikk bevilling som overrettssakfører i 1940. Han var fra 1942 til 1945 sekretær i Sosialdepartementet. I 1943 arvet han slektningen Christopher Tostrup Paus, som var farens fetter og som hadde innsatt ham som sin universalarving. Han overtok dermed bl.a. eiendommen Magleås i Danmark, som han solgte til den katolske kirke i 1945.

### Utenrikstjenesten
I 1945 begynte han i utenrikstjenesten, og var blant annet byråsjef i Utenriksdepartementet, ambassadesekretær ved ambassaden i Washington D.C. og legasjonen i Bern, handelsråd ved ambassaden i London, ambassaderåd og tidvis chargé d'affaires ved ambassaden i Roma og fra 1962 generalkonsul i Singapore. 
### Ambassadør
I 1965 ble han utnevnt til Norges ambassadør til Iran med sideakkreditering til Afghanistan og i 1969 i Brasil. Endelig var han ambassadør til Mexico frem til han gikk av med pensjon i 1980. 

I 1972 ble han utnevnt til kommandør av St. Olavs Orden for embedsfortjeneste. 

Han er begravet på Vestre gravlund.

## Utmerkelser
* Kommandør av St. Olavs Orden

## Referanser
Grastege

**Grastege** (*Leptopterna dolabrata*) er en tege tilhørende bladtegene (Miridae). Gresstege er et navn som brukes på en stor gruppe teger (flere arter), som hovedsakelig lever på gress. 

Den lever på tørre gressenger.

Grastege finnes i hele Norge, unntatt lengs nord i Troms og Finnmark. Den er vanlig sør over i Europa.

## Utseende
Grastege er ca. 8-10&nbsp;millimeter lang har fint hår på kroppen, fargen er gulgrønn hos hunnen og mer brunlig hos hannen. Unge dyr er ikke så skarpt farget, mens eldre dyr har markerte tegninger og skarpere farger. 

Pronotum er svart med brungul midt og sidestriper, som fortsetter som midtlinje over scutellum. Bakre del av scutellum er gult.

Hodet er mørkt og har to lysere, gule flekker bak på hver side. Antennene er grågrønn ved roten hos hunnen, men blir mer rødbrun og mørker svart ut mot spissen. Hannen har mørke antenner. 

Hunnen mangler vinger og kan ikke fly, hun har bare noen korte anlegg til vinger, som dekker halve bakkroppen. Hannens dekkvinger er mørkebrunt og lysere gulbrunt farget. Hannens dekkvinger kan av og til få en sterk gul orange farge. *<<<membranen* hos hannen er mørk røkfarget.

## Levevis
Grastege lever tørre enger med gress og korn.

Hunnen kan ikke fly og kryper rundt på gressengen. Ofte sitter tegen i toppen av gresset og suger på frøakset. Hun legger, eller riktigere, stikker eggene inn i gresstråene ved roten. 

Overvintringen er som egg. Eggene klekkes om våren. De voksne stadiene finnes fra juli og utover høsten. 

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte. 

## Skadedyr
Grastege regnes som skadedyr da den lever av å suge ut saft fra korn. Den angriper blad og aks. Bladenes får mørke flekker mens aksene blir tynne og kornavlingen redusert.

## Systematisk inndeling

* Nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie **[[bladteger]]** (Miridae)
***** underfamilien **[[Mirinae]]**
****** slekten *Leptopterna*
******* **grastege**, *Leptopterna dolabrata* (Linnaeus, 1758)*'

== Kilder ==
* Coulianos, C.-C. 1998. *Annotated Catalogue of the Hemiptera-Heteroptera of Norway*. [[Fauna Norwegia]] Ser.B 45 (1-2), side 11-39
* Gaun, Sven 1974. *Blomsterteger (*Miridae*)''. Danmarks Fauna 81, 279 sider

## Eksterne lenker
* 
* Norsk Entomologisk forening – for deg som vil lære mer om insekter.
Shane Warne

**Shane Keith Warne** (1969–2022) var en australsk profesjonell cricketspiller som var kaptein for Rajasthan Royals. Han var en av de beste leg spin-bowlerne i crickethistorien noensinne. Etter den femte testkampen mot England i 2006&ndash;2007 Ashes-serien sluttet Shane Warne på det australske landslaget. Han avsluttet med 708 test wickets. Han spilte en sesong til for Hampshire, før han i mars 2008 skrev under for det indiske laget Rajasthan Royals. I 2008 ledet han laget frem til finaleseier i Indian Premier League som både kaptein og trener.

## Referanser


## Eksterne lenker
*
Robert Jordan (andre betydninger)

**Robert Jordan** har flere betydninger:

**Faktiske personer:**
* Robert Jordan er pseudonymet til forfatteren James Oliver Rigney, Jr.

**Fiktive personer:**
* Robert Jordan (Klokkene ringer for deg) er navnet på en av karakterene i Hemingways Klokkene ringer for deg
Pankreatitt

**Pankreatitt** eller **bukspyttkjertelbetennelse** er en betennelse i bukspyttkjertelen (latin *pancreas*). Betennelsen finnes i to former: akutt pankreatitt og kronisk pankreatitt.

## Årsaker
Gallesten og overkonsum av alkohol forårsaker 80 % av tilfellene med pankreatitt. 

Mindre vanlige årsaker er hypertriglyseridemi, hyperkalsemi, virale infeksjoner (f.eks. kusma), traumer (mot buken eller andre steder på kroppen) inklusive etter ERCP (Endoscopisk retrograde Cholangio-Pancreatografi), vaskulitt (betennelsesforandringer i de små blodårene i bukspyttkjertelen), og autoimmun pankreatitt.  Idiopatisk pankreatitt er en betegnelse brukt for å beskrive tilfeller uten kjent årsak, som utgjør ca. 25–30 % av sykdomstilfellene.

## Symptomer og tegn
Sterke smerter i øvre del av magen er vanlig ved akutt pankreatitt. Ved kronisk pankreatitt er det ofte magesmerter som kommer i anfall, men sykdommen kan også forekomme uten smerter. En kronisk pankreatitt som har stått på i lang tid vil kunne ha symptomer som steatoré (fettrik avføring) eller diabetes.

## Diagnostikk
Pankreatitt påvises ved å måle forhøyete nivåer av enzymer fra pankreas i blodprøver. CT abdomen er en annen aktuell undersøkelse. For undersøkelse av gallegangsystemene brukes MRCP eller ERCP.

## Komplikasjoner
Ved akutt pankreatitt kan det skje vevsdød i store deler av kjertelen. Sepsis er en fryktet komplikasjon.
Kronisk pankreatitt kan blant annet gi manglende fettabsorpsjon og diabetes mellitus.

## Behandling
Akutt pankreatitt kan være livstruende og skal behandles i sykehus. I noen tilfeller trengs kirurgi for å fjerne dødt vev.
Ved kronisk pankreatitt brukes ofte enzymsubstitusjon, det vil si at pasienten erstatter de enzymer bukspyttkjertelen vanligvis produserer med enzymer i medikamentform. Dersom pankreatitten har påvirket bukspyttkjertelens endokrine funksjon vil pasienten også behandles for diabetes mellitus.

## Referanser


## Eksterne lenker
*  Medisinsk informasjon og behandlingsmuligheter for pankreatitt
*  Pancreatitis Supporters' Network 
*  NHS Direct - Health encyclopaedia -Pancreatitis
*  Surgeons Net - Pancreatitis tuttorial and discussion
Grønnbreitege

**Grønnbreitege** *Palomena prasina*, er en tege tilhørende breitegene (Pentatomidae).

Den forekommer vanlig over store deler av Europa. I Norge finnes den på Sør- og Østlandet. Artsdatabanken har også registrert observasjoner på Vestlandet, i Trøndelag og så langt nord som Finnmark.

## Utseende
Grønnbreitege er en bred og kraftig bygd grønn tege, ca. 11–14&nbsp;millimeter lang, uten noen markerte flekker eller farger på oversiden. Den membrane delen av forvingene er mørkt brunsvart. På hele oversiden har tegen tydelige punkt-struktur i rødbrunt. Den har fem følehornsledd og antennen blir mørkere ut mot spissen.  Beina er lyst, blekt gulgrønne.

Nymfene er vingeløse og kan ha mørke flekker.

Utpå seinsommeren og høsten får tegen en mørkere brunlig farge.

## Levevis
Grønnbreitege tilhører nebbmunnene som har det til felles at munndelene er sugende og at de suger opp næringen. *Palomena prasina*lever på jordoverflaten på planter og trær av plantesaft. Ofte finnes den på bringebærplanten, hvor den kan suge saft fra bærene som får en ekkel smak og en vond lukt.

Breiteger har en stinkkjertel på siden av kroppen.  Når de er truet utsondrer de en vond lukt. De sitter ofte på eller ved bær.  Når bærene plukkes kan tegene lett bli med og blir da skremt og utsondrer den vonde lukten. Derfor har de fått navnet *bærfis*.

Grønnbreitege har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte.

## Systematisk inndeling
Et latinsk familienavn ender med *...idae*, og et navn på en overfamilie på  *...oidea*.

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske breiteger.

* **[[Ekte insekter]]** (Ectognatha)
** **[[Vingede insekter]]** (Pterygota)
*** **Neoptera** («nyvinger»)
**** Nebbmunner (Hemiptera)
***** delgruppe **[[Teger]]** (Heteroptera) 
****** gruppe **[[Trichophora]]** 
******* Overfamilien Pentatomoidea, er alle brede og ofte kraftig bygde teger, de har alle fem følehornsledd.
******** Familien **[[Breiteger]]** (Pentatomidae Leach, 1815)
********* Slekten *[[Palomena]]*
********** **grønnbreitege, ''Palomena prasina'' (Linnaeus, 1761)**

## Referanser




## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.* Fauna Norwegia Ser.B 45 (1-2), side 11-39 
* Hågvar, Sigmund. 1984. *Norske Breiteger. Overfamilie Pentatoidea.* Norsk entomologisk forening, Norske Insekttabeller 5, 15 sider.

## Eksterne lenker
* 
* Norsk Entomologisk forening – for deg som vil lære mer om insekter.
Pearl index

**Pearl index** er et mål på hvor effektiv en prevensjonsmetode er. Pearl index oppgis i prosent, og noe forenklet kan Pearl index fremstilles slik: Dersom 100 kvinner bruker samme prevensjonsmetode i et år, tilsvarer Pearl index antallet kvinner som blir gravide, til tross for bruk av prevensjonsmetoden. 

## Beregning
I kliniske studier er det to måter å beregne Pearl index på:
*Antall svangerskap i studien dividert på antall måneder eksponert multiplisert med 1200
*Antall svangerskap i studien dividert på antall menstruasjonssykluser i studien multiplisert med 1300 (gjennomsnittlig 13 sykluser per år)

Vanligvis oppgis to Pearl indexer for hver prevensjonsmetode:
***Faktisk bruk** Pearl index: Inkluderer alle svangerskap i studien og eksponerte måneder (eller sykluser) 
***Perfekt bruk** Pearl index: Inkluderer bare svangerskap som er oppstått ved korrekt og konsistent bruk av metoden, og bare måneder eller sykluser hvor metoden ble brukt riktig.

## Eksempler på Pearl index

## Kritikk
Pearl index beregnes som regel ut fra bruk i kontrollerte studier med veldefinerte populasjoner. Den er derfor ikke direkte overførbar til den virkelige verden, hvor brukerne har langt større variasjon i demografiske og kulturelle forhold som kan påvirke bruken av en prevensjonsmetode. 

Pearl index forutsetter at feilraten til prevensjonsmetoden er konstant, men i virkeligheten vil den være høyest i starten fordi de mest fertile vil feile tidligst. Kliniske utprøvninger av lang varighet vil dermed resultere i lavere Pearl index enn korte studier. 

Et annet moment er at at Pearl index bare sier noe om frekvensen tilfeldig uønsket graviditet, mens andre relevante faktorer ikke inngår i bregningen. Eksempler er misfornøydhet med metoden, forsøk på å bli gravid, bivirkninger og frafall i studiene. 

Det er en vanlig misforståelse at den teoretisk høyeste Pearl index er 100%. Dersom alle kvinnene i en studie ble gravide i løpet av den første måneden, vil Pearl index bli 1200 eller 1300. Pearl index er bare nøyaktig som statistisk estimat av årlig risiko for å bli gravid dersom svangerskapsraten i studien er lav. 

## Referanser
Norsk senter for elektronisk pasientjournal

**Norsk senter for elektronisk pasientjournal** (**NSEP**) var et forskningssenter ved NTNU. Senteret ble tildelt NTNU i konkurranse med Universitet i Tromsø og Universitet i Bergen. Norges forskningsråd (NFR) ga senteret oppstartfinansiering for tre år fra 2004 med videreføring for to nye år etter evaluering. Senteret etablerte et tverrfaglig forskningsmiljø som engasjerte seg i ulike forskningsprosjekter vedrørende utvikling, bruk og nytte av elektronisk pasientjournal. Senteret ble videreført som et prosjekt ved NTNU etter at finansiering fra NFR ble avsluttet.

## Referanser
Voksen

:
En **voksen** er en person som blir regnet som fullt utvokst og klar til å delta i samfunnet, for eksempel gjennom arbeidsliv, økonomisk ansvar og politisk deltagelse. I moderne tid vil dette gjerne si etter at man når myndighetsalderen (juridisk), i mer tradisjonelle samfunn gjerne fra man når puberteten (biologisk).
Ormåsen

**Ormåsen** er et tettsted i Øvre Eiker kommune i Buskerud. Tettstedet har  innbyggere per 1. januar . Ormåsen er et ganske ungt boligfelt, utbyggingen startet i 1985. De første familiene flyttet inn rett før jul samme år. I første omgang var det lagt ut 53 tomter og planen var at like mange skulle bygges i året fram mot år 2000. De økonomiske konjunkturene på slutten av 80-tallet førte til synkende etterspørsel og først mot slutten av 1990-tallet kom det på ny fart i utbyggingen. Ormåsen skole sto ferdig i 1997 og bidro også til å øke stedets attraktivitet. Ormåsen ligger midt mellom Hokksund og Vestfossen, og sorterer administrativt som en del av Vestfossen.

## Referanser


## Eksterne lenker
* Værstasjonen på Ormåsen
Svele

En **svele** (også kalt *lapper*) er en om lag 1&nbsp;cm tjukk og 18&nbsp;cm vid pannekake. Natron og hjortetakksalt blir brukt som hevemiddel, noe som gir svelene en karakterisk smak. Svelerøren består ellers av egg, mel, smør, sukker og surmelk eller kefir, og blir stekt på takke. Sveler er mye brukt som kaffemat.

I 1971 begynte MRF å servere sveler om bord i fergene på sambandet Hareid - Sulesund i Møre og Romsdal. Senere har denne skikken bredt seg utover resten av Møre og Romsdal og deretter Vestlandet, hvor sveler er sterkt assosiert med fergereiser.

Dei fyrste ”fergesvelene” vart serverte basert på stuert Steinar Slettestøl si oppskrift. Svelene var opprinneleg servert med smørkem, men etterkvart vart det og dels akseptert med brunost. På ferger utan kiosk har det vore mannskapet som har stått for steiking og servering og inntektene har gått til velferdskassa ombord. Her har det gått på sjølvbeteningsprinsippet med ei krukke der ein betalte for svela og alt var basert på tillit, i nyare tid har vipps blitt akseptert som betalingsmiddel sidan kontantar er på skjeldnare og skjeldnare.

Salg av sveler er også vanlig på fergesamband i Nord-Norge, ferger i andre deler av landet, som selskapet Bastø Fosens ferger mellom Moss og Horten serverer også svele på overfarten.

Svele, lapper eller hyllkak (som dei seier i Trøndelag). Kjært barn har mange navn, men det er ingen tvil om at det er poppulær kosemat. ”Sveler er den norske ur-kaka framfor alle.I gamle dagar drakk vi lite vatn, men hadde kyr og fekk i oss mykje surmjølk. Restane av denne blei samla i familiane, rørt ut med tørrvare og stekt. Kakene blei servert til laurdagskaffien” sier matkulturvernar og kokebokforfattar Bodil Nordjore i ein artikkel på Godt.no

Vidare fortel ho: ”På 1930-40-tallet var svela noko av det mest luksuriøse ein kunne få tak i her til lands. Enkelt å lage til med enkle råvarer, likevel blei det festgodt til mange” Ein har funne kjelder til sveler så langt tilbake som 1300 talet. Den vart då gjerne ete utan ”topping”.

## Oppskrift fra MRF
Oppskrift til ca 15-20 sveler
* 5 egg
* 1 ½ kopp sukker (ca 4,5dl)
* 1 liter hvetemel
* 1-2 tsk vaniljesukker (valgfritt)
* 1 liter kulturmjølk(kefir)
* 1 toppet ts natron
* 1 toppet ts hornsalt
* Ca. 75 margarin (smeltes)

*Smørkrem*
* 100 gram rompemerert smør
* 60 gram melis
* 60 gram smør
* 1 tsk vaniljesukker (valgfritt)

**Framgangsmåte:**

*Sveler*
# Pisk egg og sukker til eggedosis
# Tilsett natron, hornsalg og eventuelt vaniljesukker
# Tilsett kulturmjølk
# Bland inn mjølet
# Smelt smør og tilsett til slutt.
# La stå og svelle i minst 10-15 min
# Steik passe store sveler og legg på rist for kjøling
# Ha på smørkrem, her er det viktig at dei er kjølige slik ikkje smøret smeltar

*Smørkrem*
* Skjer opp romtemperert smør i terningar, ha i sukker og melis og pisk saman med eksempelvis ein handmiksar. Kremen skal piskast så lenge at han vert kvit.

## Referanser


## Eksterne lenker
* 
*  Oppskrift for svele, fra tine.no
Muskauparken

**Muskauparken** (polsk *Park Mużakowski*, tysk *Fürst-Pückler-Park*) er den største og mest berømte landskapsparken i engelsk stil i Polen og Tyskland. Parken har et flateinnhold på 5,45&nbsp;km², fordelt på begge sider av elven Nysa Łużycka/Lausitzer Neisse, som utgjør den polsktyske grensen. Den er skrevet inn på UNESCOS liste over verdens kulturarv, grunnet sin betydning for «utviklingen av landskapsarkitektur som egen disiplin».

Ved siden av parken er området også kjent for Muskauslottene (Det gamle slott og Det nye slott), et oransjeri og flere bygninger i klassisistisk stil.

## Historie
Parken ble grunnlagt av prins Hermann von Pückler-Muskau (1785–1871) fra Bad Muskau, som var eier av parkområdene. Etter omfattende studier i England, la han ut grensene for og bestilte en egen landskapspark i 1815. Arbeidet innebar blant annet ombygningen av Det gamle slott samt oppføringen av et gotisk kapell, et engelsk hus, en rekke broer og et oransjeri. Arbeidet pågikk frem til 1845, da Pückler ble nødt til å selge farsarven sin på grunn av pengemangel. Områdene ble snart kjøpt av en nederlandsk prins, som ansatte den kjente landskapsarkitekten Eduard Petzold, som var Pücklers elev, for å gjøre ferdig arbeidet.

De fleste parkbygningene ble ødelagt i 1945 på grunn av krigshandlingene. Etter krigen ble parken delt mellom Polen og Tyskland, som følge av de nyoppståtte grensene, med to tredjedeler av parken på den polske siden. Gjenoppbygningen av det Det nye slott og broene på den tyske siden pågår fremdeles. Begge land samarbeider i dag om parkens vedlikehold og rekonstruksjon.

## Bildegalleri

Pückler-Muskau.png|Hermann von Pückler-Muskau
Park Muzakowski2.jpg|Muskauparken
Altes Schloss Muskau.jpg|Det gamle slottet 
SchlossMuskauMarstallMittelportal.jpg|Stallene i parken
Fotothek df rp-c 0830006 Bad Muskau. Fuchsienbrücke im Park Muskau (Erzeugnis der Eisenhütte Keula).jpg|Fuksiabroen 


## Eksterne lenker
*
Victoriano Huerta

**José Victoriano Huerta Márquez** (født 23. desember 1850, død 13. januar 1916) var en offiser og president i Mexico fra den 18. februar 1913 til den 15. juli 1914. Han var født i Colotlán i den meksikanske delstaten Jalisco.

## Eksterne lenker
*
Lindsey Graham

**Lindsey Olin Graham** (født 9. juli 1955) er en amerikansk republikansk politiker, jurist og tidligere offiser. Han har vært medlem av Senatet for delstaten Sør-Carolina siden 2003. Han var medlem av Representantenes hus fra 1995 til 2003.

Han har blitt regnet som en av de moderate republikanerne i Senatet, og støttet blant annet Sonia Sotomayors kandidatur til USAs høyesterett. Han har også jobbet med ny energilovgivning sammen med demokratiske senatorer, og støtter en reform av lovgivningen rundt illegale innvandrere. Han har sterkt kritisert Tea Party-bevegelsen. Graham har markert seg i Senatet som tilhenger av et sterkt nasjonalt forsvar og for en intervensjonistisk utenrikspolitikk.

Han var venn av John McCain og en McCains viktigste støttespillere under presidentvalgkampen i 2008.

Lindsey Graham lanserte seg offisielt som kandidat til presidentvalget i 2016 med en formell kunngjøring i sin hjemby Central den 21. juni 2015,
etter først uformelt å ha meldt seg på den 18. mai. Han trakk sitt kandidatur 21. desember 2015, kort tid før de første primærvalgene fant sted. Han var i begynnelsen sterkt kritisk til Donald Trump som presidentkandidat, men stilte seg bak Trumps politikk etter at denne ble president. Graham støttet også Trump da denne etter presidentvalget i 2020 hevdet at «valget var stjålet». Etter stormingen av den amerikanske kongressen 6. januar 2021 skiftet Graham mening og uttalte at «nok er nok».  Få dager senere ble han verbalt trakassert av tilhengere av Qanon bevegelsen.

Han vokste opp i den lille byen Central i Sør-Carolina, hvor foreldrene drev et bevertningssted. Han ble foreldreløs som 21-åring og overtok omsorgen for sin da 13 år gamle lillesøster, som han ble verge for. Han var bartender hjemme i Central mens han studerte jus ved University of South Carolina. Han har drevet egen advokatvirksomhet, og vært både advokat og dommer ved militære domstoler. Han har hatt rang av oberst i luftvåpenreserven.

## Referanser


## Eksterne lenker
* 
* 
*
Bærtege

**Bærtege** *Dolycoris baccarum* er en tege tilhørende breitegene (Pentatomidae). Denne tegen blir også ofte kalt bærfis.

Den finnes i det sørlige Norge, langs kysten, til og med Nord-Trøndelag. Den er vanlig sørover i Europa.

## Utseende
Bærtege er en bred og kraftig bygd tege, ca. 9-12&nbsp;millimeter lang. Den membrane delen av forvingene er røykfarget brun. På hele oversiden har tegen tydelige punkt-struktur. Den læraktige delen av forvingen og fremre del av brystskjoldet (pronotum)  er rødlig. Bakerste del av brystskjoldet og scutellum er tydelig gulgrønt.  Den har fem følehornsledd i antennen som har lyse og mørke bånd.  Beina er lys brune. Tydelig kjennetegn blant de andre breitegene er også at hele dyret er hårete gjennom hele utviklingen – hodet, ryggen, beina og også følehornene.

Nymfene er vingeløse og mindre enn den voksne tegen.

Utpå seinsommeren og høsten får tegen kraftigere farger.

## Levevis
Bærtege tilhører nebbmunnene som har det til felles at munndelene er sugende og at de suger opp næringen. Den lever på jordoverflaten på planter og trær. De lever av plantesaft. Ofte finnes den på bærplanter, hvor den kan suge saft fra bærene som får en ekkel smak og en vond lukt. Når bærene plukkes kan tegene lett bli med og blir da skremt og utsondrer en vonde lukten fra noen stinkkjertler på kroppssiden. Derfor kalles de ofte *bærfis*.

Hunnen legger sine egg i grupper på bladoverflaten.

Bærtege har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte.

## Systematisk inndeling
Et latinsk familienavn ender med *...idae*, og et navn på en overfamilie på  *...oidea*.

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske breiteger.

* **[[Ekte insekter]]** (Ectognatha)
** **[[Vingede insekter]]** (Pterygota)
*** **Neoptera** («nyvinger»)
**** Nebbmunner (Hemiptera)
***** delgruppe **[[Teger]]** (Heteroptera) 
****** gruppe **[[Trichophora]]** 
******* Overfamilien Pentatomoidea, er alle brede og ofte kraftig bygde teger, de har alle fem følehornsledd.
******** Familien **[[Breiteger]]** (Pentatomidae Leach, 1815)
********* Slekten *[[Dolycoris]]*
********** **bærtege** *Dolycoris baccarum* (Linnaeus, 1758)

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway.* Fauna Norwegia Ser.B 45 (1-2), side 11-39 
* Hågvar, Sigmund. 1984. *Norske Breiteger. Overfamilie Pentatoidea.* Norsk entomologisk forening, Norske Insekttabeller 5, 15 sider.

## Eksterne lenker
* 
* Norsk Entomologisk forening – for deg som vil lære mer om insekter.
Marit Tøndel Bodsberg

**Marit Tøndel Bodsberg** (født 1981) og oppvokst på Byneset i Trondheim er en norsk dirigent og skuespiller.

## Biografi
Marit Tøndel Bodsberg har sin utdannelse fra musikkonservatoriet i Kristiansand, hvor hun våren 2005 fullførte sin bachelorgrad i utøvende fløyte. Hun har også studert komposisjon og sang. Våren 2005 ble hun, som eneste student, tatt opp til masterstudiet i kordireksjon ved Norges musikkhøgskole, hvor hun studerte under Grete Pedersen og Ole Kristian Ruud. Samtidig gjennomførte hun masterstudiet i fløyte ved musikkonservatoriet i Kristiansand. Sin første eksamenskonsert i direksjon for mastergrad la hun til Ringsaker kirke i september 2007 hvor hun ledet Mozarts Rekviem med solistkvartett, Vestoppland kammerkor og et sammensatt orkester bygd opp omkring Gjøvik Sinfonietta, den avsluttende eksamen gjorde hun med Det Norske Solistkor. Hun har i tillegg videreutdanning i kirkemusikk fra Norges musikkhøgskole.

Fra 2005-2008 var hun Grete Pedersens assistent i Det Norske Solistkor. Hun har jobbet med flere av Norges fremste kor og ensembler, blant annet Det Norske Solistkor, Vocal Art, Ensemble Ylajali, Oslo Kammerkor og Musikkhøgskolens Kammerkor.

Ved siden av å være kunstnerisk leder og dirigent for flere kor, jobber hun som universitetslektor i dirigering Norges musikkhøgskole, og underviser i Talentutviklingsprogrammet (TUP) ved Universitetet i Agder. I regi av bl.a. Koralliansen, Sommerkorskolen og Norges Korforbund holder hun en rekke seminarer, workshoper og mesterklasser, for både dirigenter og sangere. Hun har også bidratt som dommer og jurymedlem under flere korkonkurranser, som NM for kor i 2015 og 2017, og Corfu International Choir Competition i 2018.

## Innspillinger og utmerkelser
Hun har medvirket på en rekke plateinnspillinger både som sanger, dirigent og fløytist, og hun har vunnet flere nasjonale og internasjonale korkonkurranser med sine kor. Sommeren 2015 ledet hun Kvindelige Studenters Sangforening til seier i to klasser i Grand Prix of Nations under European Choir Games i Magdeburg. Sammen med Kvindelige Studenters Sangforening, forsvarte hun seieren fra 2015, og vant begge klassene (folklore og voksenkor). Med det er koret fortsatt nummer én på Interkulturs globale rangering av damekor. Høsten 2019 gikk hun sammen med Den norske Studentersangforening av med seier i to klasser under NM for kor, og stakk av med tittelen som norgesmestre.

Under NM i kor 2012 mottok hun Dirigentprisen, under Canta del mar i 2015 og under 6th International Anton Bruckner Choir Competiton mottok hun også tilsvarende pris.

I november 2020 lanserte hun en ny juleplate, *Stille som sne*, med Kvindelige Studenters Sangforening Platen høstet svært gode anmeldelser. 

## Kunstnerisk leder
* Vestoppland Kammerkor (2005–)
* Kvindelige Studenters Sangforening (2009–)
* Den norske Studentersangforening (2016–)
* Norges ungdomskor i prosjektåret 2015–2016
* Kilden Vokalensemble (2020–)
* Nidarosdomens jentekor  (2024–)

## Referanser


## Eksterne lenker
* 
* 
*
Nordkaper

**Nordkaper** (*Eubalaena glacialis*) eller **nordatlantisk retthval** er en av to bardehvaler i retthvalslekten, som hører til i den biologiske familien av retthvaler. Den er en relativt stor hval, der hunnene kan nå 18 meters lengde og veie opp mot 100 tonn. Hannene er gjerne noe mindre. Kroppen er bred og huden er gråsvart med distinkte hvite utvekster på hodet. Hovedføden er små krepsdyr.

Som de andre retthvalartene vil nordkaperen flyte hvis den drepes, og denne egenskapen gjorde den til et yndet mål for hvalfangst. Det ble blant annet drevet omfattende fangst i området ved Nordkapp. Bestanden ble tidlig sterkt redusert. Fra midten av 1700-tallet avtok fangsten, og etter midten av 1800-tallet har det nesten ikke vært drevet fangst på denne arten i det nordøstlige Atlanterhavet. I dag er nordkaper en ettertraktet art for hvalsafari langs Nord-Amerikas østkyst.

## Utbredelse
Nordkaper holdt tradisjonelt til i tempererte havområder langs kystene av Europa, fra Biscayabukta til Finnmark, unntatt i Nordsjøen og Østersjøen, men den nordøstatlantiske bestanden er trolig utryddet. I 1999 ble det observert en nordkaper i Kvænangen i Troms (fastslått med fotoidentifikasjon), men dette var trolig et dyr på vandring fra den nordvestlige bestanden langs kysten Nord-Amerika.

I vest strekker utbredelsen seg langs Nord-Amerikas østkyst, fra Florida til Newfoundland. Bestanden teller trolig omkring 300 dyr totalt.

## Referanser




## Eksterne lenker
*
Dagny Tande Lid

**Dagny Tande Lid** (født 25. mai 1903 i Nissedal i Telemark, død 1998 i Oslo) var en norsk maler, illustratør og lyriker. 
Hun bodde i Stavanger i tidlig alder og var elev ved Kongsgaard skole i Stavanger på begynnelsen av 1920-tallet.

Hun oppnådde internasjonalt ry for sine tegninger av planter, og er kjent for sine egenillustrerte diktsamlinger, for sine botaniske illustrasjoner på norske frimerker og i ektemannens, botanikeren Johannes Lid standardverk *[[Norsk flora]]*. Hun har også illustrert andre bøker om blomster, blant annet Olav Gjærevolls *Fjellflora*, som siden 1952 har hatt et samlet opplag på 325&nbsp;000 eksemplarer. 

I anledning Universitetet i Oslos 200-årsjubileum ble bygningen som huser Botanisk museum offisielt døpt om til Lids hus 2. september 2011, etter ekteparet Lid.

## Referanser


## Eksterne lenker
* Om ''Fjellflora''
* Dagny Tande Lids botaniske kunstutstilling i Botanisk Museum i Oslo